L’IES Federica Montseny, en la Xarxa d’Instituts d’Excel·lència d’FP
2025-07-24

L’IES Federica Montseny de Burjassot està d’enhorabona i és que, recentment, l’institut ha sigut seleccionat per a entrar a formar part de la Xarxa d’Instituts d’Excel·lència de Formació Professional de la Comunitat Valenciana.

Els centres d’excel·lència són centres que destaquen per programar i executar accions de caràcter innovador, experimental i formatiu en el camp de la formació professional i se’ls reconeix amb la finalitat que puguen ser partícips actius i servir de referent de l’excel·lència en matèria de formació.

La resolució de la conselleria d’Educació que inclou aquest reconeixement a l’IES Federica Montseny, va quedar publicada en el DOGV del 2-06-2021.